12. ฐานะการเงินและผลการดำเนินงาน

  12.1 งบการเงิน

  (ก ) รายงานของผู้สอบบัญชีและสรุปการแสดงความเห็นของผู้สอบบัญชี

  รายงานของผู้สอบบัญชีรับอนุญาต จากบริษัท สำนักงาน เอินส์ท แอนด์ ยัง จำกัด
  สำหรับงบการเงินสิ้นสุด ณ วันที่ 31 ธันวาคม 2549, 2548 และ 2547
  ผู้สอบบัญชีรับอนุญาตได้แสดงความเห็นโดยให้การรับรองแบบไม่มีเงื่อนไขต่องบดุลรวม,
  งบกำไรขาดทุนรวม, งบแสดงการเปลี่ยนแปลงในส่วนของผู้ถือหุ้นรวม
  และงบกระแสเงินสดรวมของบริษัท ปูนซีเมนต์นครหลวง จำกัด (มหาชน)
  และบริษัทย่อยว่างบการเงินข้างต้นแสดงฐานะการเงินและผลการดำเนินงาน และกระแสเงินสด
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (ข) ตารางสรุปงบการเงิน

-   ตารางสรุปงบดุลรวม

-   ตารางสรุปงบกำไรขาดทุนรวม

-   ตารางสรุปงบกระแสเงินสดรวม

-   ตารางสรุปอัตราส่วนทางการเงิน

  บริษัทฯได้มีการจัดประเภทรายการบัญชีในงบการเงินสำหรับปีสิ้นสุดวันที่ 31 ธันวาคม 2547 ใหม่
  เพื่อให้สอดคล้องกับการจัดประเภทรายการบัญชีของปีปัจจุบัน
  ซึ่งไม่มีผลกระทบต่อกำไรสุทธิหรือส่วนของผู้ถือหุ้นตามที่ได้รายงานไปแล้ว

[]

[]

[]

[]

  []

  12.2 คำอธิบายและการวิเคราะห์ฐานะการเงินและผลการดำเนินงาน

  คำอธิบายและการวิเคราะห์ของฝ่ายบริหาร

  วิเคราะห์ผลการดำเนินงานสำหรับปีสิ้นสุดวันที่ 31 ธันวาคม 2549
  เปรียบเทียบกับงวดเดียวกันของปี 2548

  รายได้รวม

  []บริษัทฯและบริษัทย่อยมีรายได้โดยรวมในปี 2549 เป็นจำนวนเงิน 23,962 ล้านบาท เพิ่มขึ้น
  1,250 ล้านบาทหรือร้อยละ 6 เปรียบเทียบกับปี 2548

รายได้จากการขาย

  บริษัทฯ และบริษัทย่อยมีรายได้จากการขายในปี 2549 เป็นจำนวนเงิน 23,647
  ล้านบาทหรือร้อยละ 98 ของรายได้รวม ซึ่งเพิ่มขึ้นจากปีก่อนเป็นจำนวน 1,267
  ล้านบาทหรือร้อยละ 6 เนื่องจากยอดขายที่เพิ่มขึ้นในส่วนงานทั้งหมดเป็นปัจจัยหลัก

  จากรายได้รวมข้างต้นร้อยละ 88 เป็นรายได้จากการขายของธุรกิจปูนซีเมนต์ ซึ่งในปี 2549
  ยอดขายสุทธิของปูนซีเมนต์ชนิดผงและชนิดเม็ด เพิ่มขึ้นจากปีก่อนคิดเป็นร้อยละ 6
  โดยการเพิ่มขึ้นเป็นผลจากการเพิ่มขึ้นของปริมาณขายต่างประเทศเป็นปัจจัยหลัก
  รายได้จากการขายของบริษัทย่อยอื่นลดลงจากปีก่อนเป็นจำนวนเงิน 86 ล้านบาท คิดเป็นร้อยละ
  11 เนื่องจากบริษัทฯ ขายเงินลงทุนในบริษัท กะรัต ฟอเซท จำกัด ก่อนสิ้นสุดปี 2548
  ทำให้บริษัทฯไม่นำงบการเงินของบริษัทดังกล่าวมารวมในการจัดทำงบการเงินรวมสำหรับปี 2549

รายได้อื่น

  บริษัทฯและบริษัทย่อยมีรายได้อื่นในปี 2549 เป็นจำนวนเงิน 315
  ล้านบาทลดลงจากปีก่อนโดยรวม เป็นจำนวน 17 ล้านบาท โดยในปี 2548
  บริษัทฯบันทึกกำไรจากการขายเงินลงทุนอย่างเป็นสัดส่วนในบริษัท รอยัล ปอร์ซเลน จำกัด
  (มหาชน) เป็นจำนวนเงิน 11.6 ล้านบาท

ต้นทุนและค่าใช้จ่าย

  []บริษัทฯและบริษัทย่อยมีต้นทุนขายและค่าใช้จ่ายรวมในปี 2549 เป็นจำนวนเงิน 18,438
  ล้านบาท เพิ่มขึ้นจาก ปี 2548 คิดเป็นร้อยละ 9 ต้นทุนและค่าใช้จ่ายสามารถสรุปได้ดังนี้

  การเปลี่ยนแปลงในต้นทุนขายโดยรวมเปรียบเทียบกับปีก่อนเพิ่มขึ้นเนื่องจากการเพิ่มขึ้นของยอดขาย
  และราคาของเชื้อเพลิงและไฟฟ้าที่ปรับตัวสูงขึ้น

ค่าใช้จ่ายในการขายและบริหารลดลงจากปีก่อนเป็นจำนวนเงิน 45 ล้านบาทหรือร้อยละ 2 ซึ่งเป็นผลมาจากการควบคุมค่าใช้จ่ายอย่างมีประสิทธิภาพของบริษัทฯ

กำไรสุทธิ

  []เนื่องจากรายได้และค่าใช้จ่ายที่เพิ่มขึ้นดังกล่าวข้างต้น ทำให้บริษัทฯมีกำไรสุทธิรวมในปี 2549
  เป็นจำนวนเงิน 3,855 ล้านบาท ซึ่งลดลงคิดเป็นร้อยละ 6
  เมื่อเปรียบเทียบกับกำไรสุทธิรวมจำนวนเงิน 4,037 ล้านบาทในปี 2548

  วิเคราะห์กระแสเงินสดสำหรับปี 2549 เปรียบเทียบกับงวดเดียวกันของปี 2548

  การลดลงของเงินสดและรายการเทียบเท่าเงินสดสำหรับปี 2549
  มีปัจจัยหลักมาจากการซื้อคืนหุ้นทุนในระหว่างปีเป็นจำนวนเงิน 1,711 ล้านบาท นอกจากนี้บริษัทฯ
  ซื้อสินทรัพย์ถาวรสำหรับธุรกิจหินและทราย และ ธุรกิจปูนมอร์ต้า
  รวมทั้งการลงทุนในทรัพย์สินเพื่อการพัฒนาคุณภาพสินค้า การใช้พลังงานทดแทนและโครงการอื่นๆ

  []วิเคราะห์ฐานะการเงิน ณ วันที่ 31 ธันวาคม 2549 เปรียบเทียบกับงวดเดียวกันของปี 2548
  ดังนี้

  สินทรัพย์รวม

  สินทรัพย์รวมลดลงเกิดจากปัจจัยหลักคือการลดลงของเงินสดและรายการเทียบเท่าเงินสด
  เนื่องจากการซื้อ หุ้นทุนคืนครั้งที่ 2 เป็นจำนวน 7.5 ล้านหุ้น หรือคิดเป็นร้อยละ 3
  ของหุ้นทุนที่ออกและจำหน่ายแล้วทั้งหมดเพื่อบริหารสภาพคล่องส่วนเกินของบริษัทฯ

หนี้สินรวม

  ณ วันที่ 31 ธันวาคม 2549 บริษัทฯและบริษัทย่อย มีหนี้สินรวม 4,955 ล้านบาท
  เพิ่มขึ้นจากปีก่อนเป็นจำนวนเงิน 729 ล้านบาท
  เนื่องจากการเพิ่มขึ้นของการลงทุนในการซ่อมบำรุงรวมทั้งการลงทุนเพื่อการพัฒนาและโครงการขยายงานต่างๆ
  ดังกล่าว ข้างต้น

ส่วนของผู้ถือหุ้น

  ณ วันที่ 31 ธันวาคม 2549 ส่วนของผู้ถือหุ้นมีจำนวน 15,654 ล้านบาท
  ลดลงจากปีก่อนเป็นจำนวนเงิน 1,149 ล้านบาท

  เมื่อวันที่ 28 มิถุนายน 2549 ที่ประชุมคณะกรรมการบริษัทฯ มีมติอนุมัติให้ซื้อหุ้นคืนครั้งที่ 2
  เพื่อวัตถุประสงค์ในการบริหารเงินสดคงเหลือที่เป็นสภาพคล่องส่วนเกินของบริษัทฯ
  ในวงเงินไม่เกิน 1,800 ล้านบาท โดยจะซื้อหุ้นทุนคืนเป็นจำนวนไม่เกินจำนวน 7.5 ล้านหุ้น
  หรือคิดเป็นร้อยละ 3 ของหุ้นที่ออกและจำหน่ายได้แล้วทั้งหมดของบริษัทฯ
  บริษัทฯได้แบ่งสรรกำไรสะสมที่ยังไม่ได้จัดสรร ณ วันที่ 31 ธันวาคม 2549
  เป็นสำรองสำหรับหุ้นทุนซื้อคืนเพิ่มเติมจำนวนเงิน 1,711 ล้านบาท
  การจัดสรรกำไรสะสมเป็นสำรองหุ้นทุนจะเสนอขอสัตยาบันจากผู้ถือหุ้นในการประชุมสามัญประจำปีผู้ถือหุ้นครั้งต่อไป

3.  ค่าตอบแทนผู้สอบบัญชี

ในปี 2549 บริษัท สำนักงาน เอินส์ท แอนด์ ยัง จำกัด ได้รับเงินค่าสอบบัญชีจาก บริษัทปูนซีเมนต์นครหลวง จำกัด (มหาชน) เป็นจำนวนเงิน 3.5 ล้านบาท โดยไม่ได้รับเงินค่าบริการด้านอื่นอีก